प्राचीन शिक्षा भारत में जीवन की साधना मानी गई है, जो जीवन के चरम लक्ष्य तक पहुँचने में साधक हो। अमीर-गरीब व राजा-रंक की शिक्षा में कोई भेदभाव नहीं था। शिक्षा का क्षेत्र केवल धर्मनिरपेक्ष ऋषियों के हाथ में था तथा अभिभावकों पर बच्चों की शिक्षा का कोई बोझ नहीं होता था। यह एक बहुत गम्भीर और ध्यान देने योग्य बात है कि भारत की प्राचीन शिक्षा न तो शासक के हाथ में थी और न राजनीतिक अथवा अन्य नेताओं के प्रभाव में थी। इसी कारण हमारी महान सांस्कृतिक विरासत का लाखों वर्षों बाद भी लोप नहीं हुआ।